# Čizmaši

| Čizmaši |
| --- |
|  |
| Žanr | drama |
| Format | Televizijska serija |
| Scenario | Đorđe Milosavljević |
| Režija | Dejan Zečević |
| Nastupaju | Miodrag Dragičević Mladen Sovilj Miodrag Radonjić |
| Kompozitor(i) | Irena Dečermić |
| Zemlja porijekla |  Srbija |
| Jezik/ci | srpski |
| Broj sezona | 1 |
| Broj epizoda | 12 |
| Produkcija |
| Izvršni producent(i) | Miloš Avramović Goran Šušljik |
| Emitiranje |
| Originalni kanal | Radio-televizija Srbije |
| Originalno prikazivanje | 17. oktobar 2015. – 2. januar 2016. |

**Čizmaši** je srpska televizijska serija iz 2015. godine. Režirao je Dejan Zečević dok je scenario adaptirao Đorđe Milosavljević po istoimenom romanu Dragoslava Mihailovića za koji je 1983. godine dobio Ninovu nagradu, a 1984. godine bio najčitanija knjiga u tradicionalnoj anketi Narodne biblioteke Srbije.

## Radnja

Mladi rudar, Živojin Stanimirović, koji još od detinjstva ima nadimak Žika Kurjak, jer je svom drugaru Momčilu u tuči odgrizao deo uveta, saznaje preko oglasa u Politici da se traže novi regruti za oficirsku školu. I pored očevog protivljenja, Žika odlazi na regrutaciju i biva primljen. Uspešno završivši pešadijsku obuku, Žika sa svojim pukom odlazi u Ćupriju gde dobija čin podnarednika. Tamo upoznaje svog novog komandira, Čiču Miljkovića, koji mu postaje uzor.

## Uloge

| Glumac
 | Uloga
 |
| --- | --- |
| Miodrag Dragičević | Živojin Stanimirović - Žika Kurjak
 |
| Mladen Sovilj | Ćora
 |
| Miodrag Radonjić | Stevica
 |
| Sloboda Mićalović | Sofija
 |
| Miloš Timotijević | Poručnik Zdravko Zec
 |
| Aleksandar Đurica | Poručnik Nenković
 |
| Nebojša Milovanović | Kapetan Perkić
 |
| Goran Šušljik | Kapetan Pavlović
 |
| Dragan Bjelogrlić | Major Softić
 |
| Ljubomir Bandović | Poručnik Milinčić (Upravnik)
 |
| Bogdan Diklić | Brigadni general Nikola Paligorić
 |
| Aleksandar Berček | Major/Pukovnik Čiča Miljković
 |
| Radoje Čupić | Milenko
 |
| Dara Džokić | Dafina
 |
| Miodrag Krstović | Potpukovnik Stošić
 |
| Milica Mihajlović | Draga
 |
| Marko Nikolić | General Pantić
 |
| Dragan Petrović | Potpukovnik Tijanić
 |
| Hristina Popović | Dara Prdara
 |
| Danica Ristovski | Milena
 |
| Miki Manojlović | Narator (Stari Žika Kurijak)
 |
| Radovan Miljanić | Todor
 |
| Veroljub Jeftić | konobar u Oknu
 |

## Produkcija

Seriju je snimala producentska kuća *Eye to Eye* u saradnji sa Radio televizijom Srbije po scenariju koji je napisao Đorđe Milosavljević po istoimenom romanu Dragoslava Mihailovića.

## Lokacija

Ministarsvo odbrane i Vojska Srbije omogućili su snimanje u vojnim kasarnama Topčider i Dedinje, i na poligonu Pasuljanske livade kod Ćuprije, a među statistima su učestvovali i vojnici koji su za potrebe snimanja obukli uniforme sa početka prošlog veka.

## Istorijska netačnost

* U sceni kada u sobi Žika Kurjak razgovara sa ocem vidi se da iznad njih visi sijalica, tada u tom mestu još nije bilo električne energije, dok se u sledećoj sceni vidi da njegova sestra pali lampu na gas.
* Nijedan od 504 generala u vojsci Kraljevine Jugoslavije nije nosio prezime Paligorić.
* Na železničkoj stanici u Skoplju vide se natpisi na makedonskom jeziku, iako je taj jezik uveden u službenu upotrebu u Makedoniji tek 1944. godine.
* Štab 18. artiljerijskog puka u Vojsci Kraljevine Jugoslavije se nalazio u Beloj Crkvi dok se u seriji nalazi u Ćupriji.

## Reference

## Vanjske veze

* *Čizmaši* na sajtu IMDb